สดๆร้อนๆเลยครับ ^^ ได้มีโอกาสไปรับประทานห้องอาหาร Dine@7  เพราะ Deal ล่อตาล่อใจ บวกกับเป็นวันเกิดคุณแม่เลยพาไปรับประทาน  
อย่างแรกเลยคือการเดินทาง ถ้าตอนเย็น ถ้าเดินทางโดยรถยนต์ จะไปยากมาก T___Tพี่แทกซี่จอดเรียงราย มองซอยยาก อีกทั้งซอยเล็ก รถจอดเหลือเลนเดียว และรถค่อนข้างติด (พึ่งไปมา วันศุกร์เย็น โดนไป2 ชั่วโมงในการเดินทางจากบางนา!! โถชีวิต ) แนะนำ นั่ง BTS ดีที่สุดครับ ^__^ เพื่อความสะดวกสบายในชีวิตท่าน

มาว่าเรื่องร้านอาหารกันต่อ ร้านตั้งอยู่ที่ชั้น 7 โรงแรม Majestic Grande Hotel สุขุมวิทซอยสอง
ซื้อดีลมาทั้งหมดคนละ 5xx บาทปลายๆ ห้องอาหารค่อนข้างแคบ แต่มีที่นั่งด้านนอกที่ติดสระน้ำ ก็รองรับที่นั่งได้เยอะอยู่ กลางห้องอาหารจะเป็นไลน์อาหารอุ่นร้อน ซาซึมิ สลัดเป็นต้น ริมจะมีเค้าเตอร์ไวน์ และด้านนอกติดสระว่ายน้ำจะเป็นโซนบาบีคิว

เรื่องพนักงาน บริการดีมาก สุภาพ และคอยให้บริการตลอด เทน้ำเก็บจานรวดเร็ว ประทับใจ ^^

มาว่ากันเรื่องใหญ่คือเรื่องอาหาร อิอิ สรุปข้อดีก่อนแล้วกัน
1. ด้านซีฟู้ด กุ้งหอย ค่อนข้างสดใช้ได้ เนื้อแน่น ถ้าอยากกินกุ้งเผา กุ้งเย็น ถ้าชอบกิน แนะนำเลย ไม่อั้นและอร่อย น้ำจิ้มใช้ได้ ^^
2.อาหารหวาน ไม่หลากหลายเท่าไหร่ แต่หน้าตาน่าทานมาก และยังอร่อยสมกับหน้าตาอันน่ารัก ซึ่งบางที่ทำหน้าตาดี แต่ไม่อร่อยเลยก็มี แนะนำๆอาหารหวาน
3.เนื้อ บาบีคิวอร่อยดี เนื้อเหนียวนุ่ม สั่งระดับความสุกได้ กินไม่อั้น แทบจุกเลยทีเดียว
4.สลัด ผักสดกรอบ อร่อย และสลัดทำสำเร็จ อร่อยทุกอย่าง
5.แถมไวน์คนละแก้ว รสชาติกริ่มๆดี

ข้อเสีย
1.ไลน์อาหาร "น้อย" มากจริงๆ ไม่เยอะเท่าที่ควร อาหารอุ่นมีให้เลือกไม่หลากหลาย บาบีคิวมีให้เลือกน้อยกว่าที่ควรจะเป็น และส่วนมากจะปิ้งนานเกินไป
2.อาหารหมด ค่อนข้างเติมช้า
3.โซนอาหารญี่ปุ่น มีน้อย แถมไม่สด ปลาแซลมอนไม่ดีเลย ปูอัดก็ไม่ดี ข้าวปั้นก็ไม่อร่อย ไม่ผ่านครับ YY
4.น้ำดื่ม มีให้แค่น้ำเปล่าที่เติมไม่อันน้า ไวน์ได้แก้วเดียว น่าจะมีให้หลากหลายกว่านี้
5.พวกซอสอะไรต่างๆ หมดแล้วไม่เติมเลย และที่ตักเล็กมาก กว่าจะตักซอสขึ้น T___T

**สรุป** ส่วนตัวคิดว่าไม่คุ้ม กับราคาที่จ่ายไป 
ร้านนี้เหมาะสำหรับ
-คนที่ชอบทานกุ้งปลาหอย บาบีคิวจริงๆและทานพวกนี้ได้เยอะ  อันนั้นแนะนำ คุ้มแน่นอน
-คนที่กินน้อย ดื่มด่ำบรรยากาศ
ความเห็นส่วนตัวที่เราคิดว่าไม่คุ้มเรื่องใหญ่คือไลน์อาหารน้อยเกินไปจริงๆ คือเอาจริงๆถ้าตั้งราคาไว้ต่ำกว่านี้ คิดว่าคุ้ม แต่สำหรับราคาระดับ 500+ นี่เราคิดว่าควรได้มากกว่านี้ครับ 


